ประชาชน สรงน้ำพระธาตุและเทวดานพเคราะห์ เพื่อความเป็นสิริมงคลในเทศกาลสงกรานต์ ประจำปี 2565
กิจกรรมสรงน้ำพระธาตุและเทวดานพเคราะห์ เนื่องในเทศกาลสงกรานต์ ประจำปี 2565 โดยกรมศิลปากร กระทรวงวัฒนธรรม จัดขึ้นที่ศาลามุขมาตย์ พิพิธภัณฑสถานแห่งชาติ พระนคร จัดขึ้นเป็นวันสุดท้าย แม้ว่าสถานที่บางส่วนจะไม่ได้เปิดให้เข้าชม แต่ประชาชนยังคงทยอยเข้าสักการะอย่างต่อเนื่อง เพื่อความเป็นสิริมงคลแก่ชีวิตและเป็นการสืบสานประเพณีที่ดีงาม ตลอดจนถ่ายทอดองค์ความรู้จากรุ่นสู่รุ่น หนึ่งในประชาชนที่ได้เข้าร่วมงาน กล่าวว่า การเข้าร่วมงานในครั้งนี้ ถือเป็นโอกาสที่ดีเนื่องจาก เปิดให้ประชาชนเข้ามาสักการะ รวมถึงได้สรงน้ำเทวดานพเคราะห์ที่เป็นเทวดาประจำตัวนั้นเป็นโอกาสที่หาได้ยาก จึงตัดสินใจเดินทางมาร่วมงานนี้เช่นเดียวกับน้องๆ ที่เดินทางมากับครอบครัวในวันนี้ กล่าวว่า รู้สึกดีใจและตื่นเต้นที่ได้เห็นโบราณสถานสำคัญภายในพิพิธภัณฑสถานแห่งชาติ พระนคร ที่ได้เก็บรวบรวมไว้ภายในงานมีมาตรการการป้องกันโควิด-19 อย่างเคร่งครัด โดยผู้ร่วมงานต้องแสดงผลการรับวัคซีนอย่างน้อย 2 เข็ม หากไม่มีผลการรับวัคซีนต้องแสดงผลการตรวจหาเชื้อด้วยวิธี ATK หรือ RT-PCR ไม่เกิน 24 ชั่วโมง